ব্রাইস ম্যাকগেইন
ব্রাইস এডওয়ার্ড ম্যাকগেইন (ইংরেজি: Bryce McGain; জন্ম: ২৫ মার্চ, ১৯৭২) ভিক্টোরিয়ার মর্নিংটন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া, অ্যাডিলেড স্ট্রাইকার্স, অস্ট্রেলিয়া এ, ইংরেজ কাউন্টি ক্রিকেটে এসেক্স ও ডেনমার্ক দলের প্রতিনিধিত্ব করেন। দলে তিনি মূলতঃ ডানহাতি লেগ ব্রেক ও গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রাইস ম্যাকগেইন।